EUROOPAN YHTEISÖJEN KOMISSIO 
Bryssel, 29.04.1998 
KOM(1998)2251opull. 
Ehdotus 
NEUVOSTON PAATOKSEKSI 
yhteisön maksujärjestelmästä eläinten rehualalla 
(Komission esittämä) 

Perustelut 
Rehujen lisäaineista annetun direktiivin 70/524/ETY1 ja tiettyjen rehualan 
tuotantolaitosten ja välittäjien hyväksymis- ja rekisteröintimenettelyssä sovellettavista 
vaatimuksista ja yksityiskohtaisista säännöistä sekä direktiivien 70/524/ETY, 
74/63/ETY, 79/373/ETY ja 82/471/ETY, sellaisina kuin ne ovat muutettuina direktiivillä 
.../.../EY (KOM(1998) 216), muuttamisesta annetun direktiivin 95/69/EY2 säännösten 
mukaisesti tässä päätösehdotuksessa säädetään tiettyjen maksujen laskentasäännöt 
eläinrehualalla. 
Perusperiaatteena on, että jäsenvaltiot kantavat ainoastaan sellaiset maksut, jotka kattavat 
suoritettujen toimien tosiasialliset kustannukset. Tämän periaatteen soveltamisen 
varmistamiseksi päätöksen liitteessä luetellaan ainoat kustannukset, jotka otetaan 
huomioon maksuja laskettaessa. 
Direktiivin 70/524/ETY viidennestä muutoksesta käytyjen neuvottelujen aikana tehtiin 
sopimus siitä, että jäsenvaltioiden ei tarvitse kantaa maksuja kuin tiettyjen lisäaineiden 
hyväksymisestä. Näin ollen 1 artiklan 1 kohdassa sekä liitteessä A säädetään, että 
maksuja voidaan kantaa ainoastaan sellaisiin ryhmiin kuuluvista lisäaineista, joiden 
hyväksyminen on sidoksissa lisäaineen markkinoille saattamisesta vastaavaan henkilöön. 
Saadun kokemuksen mukaan täytäntöönpantua järjestelmää on mahdollista muuttaa, jotta 
jäsenvaltioiden maksuasteikkojen välillä mahdollisesti edelleen esiintyviä eroja voidaan 
pienentää. 
Tällä ehdotuksella ei ole taloudellisia vaikutuksia yhteisön talousarvioon. Se perustuu 
yhteisön yksinomaiseen toimivaltaan. 
1 EYVL L 270, 14.12.1970, s. I. Direktiivi sellaisena kuin se on viimeksi muutettuna komission 
direktiivillä 98/19/EY (F.YVL L 96, 28.3.1998, s. 39). 
2 EYVLL332, 30.12.1995, S. 15. 
2 
Ehdotus 
NEUVOSTON PÄÄTÖKSEKSI 
yhteisön maksujärjestelmästä eläinten rehualalla 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon rehujen lisäaineista 23 päivänä marraskuuta 1970 annetun neuvoston 
direktiivin 70/524/ETY3 ja erityisesti sen 6 artiklan 2 kohdan, 
ottaa huomioon tiettyjen rehualan tuotantolaitosten ja välittäjien hyväksymis- ja 
rekisteröintimenettelyssä sovellettavista vaatimuksista ja yksityiskohtaisista säännöistä 
sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta 
22 päivänä joulukuuta 1995 annetun neuvoston direktiivin 95/69/EY4 ja erityisesti sen 
14 artiklan, 
ottaa huomioon komission ehdotuksen5, 
sekä katsoo, että 
yhteisön tasolla olisi määrättävä kaikissa jäsenvaltioissa tietyistä palveluista 
kannettavista maksuista, 
maksuja olisi kannettava ainoastaan tiettyjen lisäaineiden asiakirjojen tarkastamisesta, 
olisi luetteloitava kyseiset lisäaineryhmät, 
kannettavien maksujen olisi katettava yksinomaan palvelut suorittavan yksikön 
tosiasialliset palkka-, sosiaali- ja hallintokustannukset; olisi asianmukaista vahvistaa 
tyhjentävä luettelo kustannuksista, jotka yksinomaan otetaan huomioon mainittuja 
maksuja laskettaessa, 
jäsenvaltioille olisi annettava mahdollisuus vahvistaa kiinteät maksumäärät, jottei 
jokaisessa tapauksessa tarvitse toimittaa todisteita tosiasiallisesti aiheutuneista 
kustannuksista, ja 
jäsenvaltioiden olisi annettava komissiolle mahdollisuus muuttaa luetteloita komission 
katsoessa sen aiheelliseksi toimittamalla tarvittavat tiedot; tällaiset muutokset on tehtävä 
tässä päätöksessä säädetyllä menettelyllä, jotta saadaan aikaan tiivis yhteistyö 
jäsenvaltioiden ja komission välille rehualan pysyvässä komiteassa, 
3 EY VL L 270, 14.12.1970 s. I, direktiivi sellaisena kuin se on viimeksi muutettuna komission 
direktiivillä 98/19/EY, EY VL L 96, 28.3.1998, s. 39. 
4 EYVLL332, 30.12.1995, s. 15. 
5 EYVL 
ON TEHNYT TÄMÄN PÄÄTÖKSEN: 
1 artikla 
1. Jäsenvaltioiden on varmistettava, että direktiivin 70/524/ETY 4 artiklan 
mukaiselle jäsenvaltiolle tämän päätöksen liitteessä A lueteltujen lisäaineiden 
asiakirjojen tarkastamisesta aiheutuneista kustannuksista kannetaan maksu. 
2. Jäsenvaltioiden on varmistettava, että kustannuksista direktiivin 95/69/EY 
5 artiklan mukaisesta tiettyjen tuotantolaitosten ja välittäjien hyväksymisestä 
kannetaan maksu. 
3. Edellä 1 ja 2 kohdassa tarkoitettujen maksujen laskemisessa otetaan huomioon 
ainoastaan liitteessä B eritellyt kustannukset. 
2 artikla 
Liitteitä voidaan muuttaa 5 artiklassa säädetyn menettelyn mukaisesti. 
3 artikla 
Tässä päätöksessä tarkoitettujen maksujen suora tai välillinen palauttaminen on 
kiellettyä. 
Jos jäsenvaltio soveltaa kiinteää maksumäärää yksittäisten tapausten arvioimisessa, tätä 
ei kuitenkaan pidetä välillisenä maksun palauttamisena. 
4 artikla 
1. Jäsenvaltioiden on laadittava säännösten täytäntöönpanoa koskevat kertomukset, 
joissa eritellään: 
kannettujen maksujen määrät 
maksujen jakautuminen 
maksujen laskentamenetelmä. 
Jäsenvaltioiden on toimitettava kertomukset komissiolle viimeistään 1 päivänä 
huhtikuuta 1999. 
2. Komission on esitettävä 1 kohdassa edellytettyjen kertomusten perusteella 
yhteenveto tämän päätöksen täytäntöönpanosta ja, soveltuvin osin, ehdotuksia 
eläinrehualan maksujärjestelmien edelleen yhdenmukaistamisesta. 
5 artikla 
Kun tässä artiklassa säädettyä menettelyä on noudatettava, komissiota avustaa 
päätöksellä rehualan pysyvä komitea, jäljempänä 'komitea'. 
Komission edustaja tekee komitealle ehdotuksen tarvittavista toimenpiteistä. Komitea 
antaa lausuntonsa ehdotuksesta määräajassa, jonka puheenjohtaja voi asettaa asian 
kiireellisyyden mukaan. Lausunto annetaan perustamissopimuksen 148 artiklan 
2 kohdassa niiden päätösten edellytykseksi määrätyllä enemmistöllä, jotka neuvosto 
tekee komission ehdotuksesta. Komiteaan kuuluvien jäsenvaltioiden edustajien äänet 
painotetaan mainitussa artiklassa määrätyllä tavalla. Puheenjohtaja ei osallistu 
äänestykseen. 
Komissio päättää suunnitelluista toimenpiteistä, jos ne ovat komitean lausunnon 
mukaiset. Jos suunnitellut toimenpiteet eivät ole komitean lausunnon mukaisia tai jos 
lausuntoa ei ole annettu, komissio tekee viipymättä neuvostolle ehdotuksen tarvittavista 
toimenpiteistä. Neuvosto ratkaisee asian määräenemmistöllä. 
Jos neuvosto ei ole ratkaissut asiaa kolmen kuukauden kuluessa siitä, kun asia on tullut 
vireille neuvostossa, komissio tekee päätöksen ehdotetuista toimenpiteistä. 
6 artikla 
Tätä päätöstä sovelletaan 1 päivästä huhtikuuta 1998. 
7 artikla 
Tämä päätös on osoitettu kaikille jäsenvaltioille. 
Tehty 
Neuvoston puolesta 
puheenjohtaja 
Liite A 
Asiakirjat lisäaineista, joiden hyväksymisen edellytyksenä on, että henkilö on vastuussa 
lisäaineiden markkinoille saattamisesta direktiivin 70/524/ETY mukaisesti. 
Liite B 
Tyhjentävä luettelo huomioon otettavista kustannuksista laskettaessa maksuja 1 artiklan 
1 ja 2 kohdan mukaisesti: 
palkat, soveltuvin osin myös päivärahat, eläkemaksut, henkilöstövakuutukset 
tilat, myös vuokra, lämmitys, valaistus ja vesi, huonekalut, huolto, vakuutus 
yleiset juoksevat menot, myös toimistotarvikkeet, paperitavarat, postimaksut, 
painatuskustannukset, televiestintä, koulutus, aikakauslehtien tilaus 
matkakustannukset ja niihin liittyvät kulut 
asiaan liittyvät tekniset kustannukset (esimerkiksi laboratoriokustannukset, 
näytteenotto). 

ISSN 1024-4492 
KOM(98) 225 lopullinen 
ASIAKIRJAT 
FI 03 15 10 
Luettelonumero : CB-CO-98-238-F1-C 
ISBN 92-78-33157-0 
Euroopan yhteisöjen virallisten julkaisujen toimisto 
L-2985 Luxemburg 
i